Atviros Lietuvos Fondas

Atviros Lietuvos Fondas, ALF (angl. Open Society Fund-Lithuania) – 1990 m. JAV finansininko George Soroso įkurta nepriklausoma, nevyriausybinė, nepelno organizacija, kuri iki 2008 m. taip pat veikė kaip paramos fondas.

ALF yra vienas iš daugiau nei penkiasdešimties G. Soroso įkurtų fondų ir organizacijų Rytų ir Vidurio Europoje, Azijoje, Afrikoje. Visus fondus sieja atviros visuomenės idėja, jie bendradarbiauja, dalijasi patirtimi, vykdo bendras programas, tačiau išlieka savarankiški. 

2015 m. ALF atnaujino savo veiklą. Organizacijos veiklos tikslai – plėtoti veiklą pilietinės visuomenės, švietimo, mokslo, kultūros, teisės, žinių visuomenės plėtros, socialinės medijos, nepriklausomos žiniasklaidos,  visuomenės sveikatos ugdymo, socialinėse ir kitose srityse; stiprinti pagrindinių teisių, mažumų apsaugą Lietuvoje ir Europoje, mažinti diskriminacijos apraiškas ir skatinti toleranciją visuomenėje; stiprinti bendruomenes, nevyriausybines organizacijas, ypač jaunimo; prisidėti prie jų įgalinimo formuoti visuomenę ir daryti jai įtaką.

Iki 2008 m. ALF dėka buvo įvykdyta virš 40 stambesnių ir smulkesnių programų, išleista virš 350 knygų, skirta per 60 milijonų JAV dolerių, sukurtos 26 dukterinės organizacijos bei nepriklausomos programos, paremtos daugiau nei 2500 žmonių kelionės į konferencijas ir stažuotes užsienyje.

 Istorija 
Atviros Lietuvos Fondas buvo įkurtas 1990 m. spalio 5 d.

Pirmąją Atviros Lietuvos Fondo Valdybą sudarė prof. Irena Veisaitė, dr. Natalija Kasatkina, prof. Ramūnas Katilius, dr. Darius Kuolys, prof. Kęstutis Nastopka, prof. Stasys Stačiokas, prof. Giedrius Uždavinys, o jos pirmininku (1990–1993 m.) buvo išrinktas prof. Česlovas Kudaba. 1993–1999 m. pirmininkavo prof. Irena Veisaitė, 2000–2002 m. – prof. Egidijus Aleksandravičius, nuo 2002 m. – Gintautas Bartkus. 

1999–2000 m. buvo reorganizuota fondo struktūra, peržiūrėtos visos programos, pakeistos, susiaurintos ir sukonkretintos fondo veiklos prioritetinės kryptys, numatyta tolesnė raida. 

2000–2003 m. ALF savo veiklą sutelkė pilietinės visuomenės stiprinimo, viešosios politikos formavimo ir informacinės visuomenės plėtros kryptimis. Tuo laikotarpiu veikė Švietimo ir mokslo, Bibliotekų, Moterų, Pilietinių iniciatyvų, Teisės, Visuomenės sveikatos, Informacijos, Leidybos ir kitos programos. Anksčiau vykdytų programų ir projektų pagrindu ALF vienas ar kartu su partneriais įsteigė 26 savarankiškas nevyriausybines organizacijas ar padalinius, įsitraukusius į kitų organizacijų struktūrą.

2004–2007 m. ALF, atsižvelgdamas į politinę, ekonominę ir socialinę visuomenės raidą, savo veiklos prioritetais pasirinko pilietinės visuomenės sąmoningumo stiprinimą ir žmogaus teisių užtikrinimą.

 ALF įkurtos organizacijos ir nepriklausomos programos 
 Tarptautiniai Soros namai/Tarptautinė Soros kalbų mokykla (Soros International House); įsteigta 1993 m., http://www.sih.lt/
 Junior Achievement Lithuania; įsteigta 1993 m., http://www.lja.lt/
 NVO Informacijos ir paramos centras (NGO Information and Support Centre); įsteigta 1995 m., http://3sektorius.lt/
 Lietuvos žurnalistikos centras (Lithuanian Journalism Centre); įsteigta 1995 m., http://lzc.lt/lt/ 
 Studijų užsienyje informacijos centras (Educational Advising Centre); įsteigta 1991 m., http://www.studinfo.lt/lt/ 
 Mokyklų tobulinimo centras (Centre for School Improvement); įsteigta 1999 m., http://mtc.lt/lt/
 Paramos vaikams centras (Children Support Centre); įsteigta 1995 m., http://mtc.lt/lt/
 Neformaliojo švietimo debatų centras (Educational Debate Centre); įsteigta 1999 m., http://debate.lt/
 Jaunimo karjeros centras (Youth Career and Advising Centre); įsteigta 1999 m., http://karjeroscentras.eu/
 Šiuolaikinių didaktikų centras (Modern Didactics Centre); įsteigta 1999 m., http://sdcentras.lt/
 Saugaus vaiko centras (Secure Child Centre); įsteigta 1999 m., http://saugus-vaikas.lt/index.php/lt/
 Ugdymo inovacijų centras (Centre for Innovative Education); įsteigta 2000 m.
 „Transparency International“ Lietuvos skyrius (Transparency International – Lithuanian Chapter); įsteigta 2000 m., http://transparency.lt/ 
 Menų spaustuvė (Arts Publishing House); įsteigta 2002 m., http://www.menuspaustuve.lt/lt/
 Socialinės ekonomikos institutas (Institute for Social Economy); įsteigta 2002 m., http://seki.vdu.lt/index.php?id=107&idd=107&lan=LT  
 Šiuolaikinės dailės informacijos centras (Contemporary Art Information Centre); įsteigta 2000 m.
 Žmogus teisių stebėjimo institutas (Human Rights Monitoring Institute); įsteigta 2003 m., https://www.hrmi.lt/  
 Pilietinės visuomenės institutas (Civil Society Institute); įsteigta 2004 m., http://www.civitas.lt/lt/?pid=5  
 Pedagoginių studijų kaitos centras (Resource Centre for the Development of Pedagogical Studies); įsteigta 2000 m.
 Švietimo informacinių technologijų centras (Centre of Information Technologies in Education); įsteigta 1990 m., http://www.itc.smm.lt/ 
 Programa „Rytai–Rytai: partnerystė be sienų“ (The East East: Partnership Beyond Borders Program); įsteigta 1996 m.
 Šiaulių valstybės garantuojamos teisinės pagalbos tarnyba (Šiauliai Public Defenders Office); http://pagalba.svgtpt.lt/ 
 Vilniaus valstybės garantuojamos teisinės pagalbos tarnyba (Vilnius Public Defenders Office); http://vilnius.teisinepagalba.lt/ 
 Nacionalinės teismų administracijos mokymo centras (Judicial Training Centre)
 Atviros visuomenės kolegija (Invisible College Lithuania)
 Švietimo kaitos centras (Foundation for Educational Change) 

 Nuorodos 

Oficiali svetainė 
 http://www.universitetozurnalistas.kf.vu.lt/2012/11/didziausias-knygu-leideju-troskimas-kad-rimtoji-literatura-nebutu-nuostolinga/
 http://mokslasplius.lt/mokslo-lietuva/2006-2011/node/15547e91.html?page=0%2C1&%24Version=1&%24Path=/ 
 http://eia.libis.lt:8080/archyvas/viesas/20110307052954/http://www.culture.lt/7md/?leid_id=693&kas=straipsnis&st_id=5454 
 http://www.bernardinai.lt/straipsnis/2015-07-29-apie-programa-big-brothers-big-sisters/133454
 http://www.bernardinai.lt/straipsnis/2012-04-05-menu-spaustuvei-desimt-metu/80024
 http://www.bernardinai.lt/straipsnis/2014-07-31-apie-lietuva-ir-pasauli-kalbasi-irena-veisaite-ir-kestutis-nastopka/119436

Kategorija:Politiniai fondai
Kategorija:Švietimo fondai
Kategorija:Lietuvos paramos fondai